קאסל רוק (סדרת טלוויזיה)

קאסל רוק (באנגלית: Castle Rock) היא סדרת רשת אמריקאית מסוגת מותחן אימה פסיכולוגי שהופקה על ידי המפיק ג'יי ג'יי אברהמס עבור שירות הזרמה המדיה "הולו". הסדרה מתרחשת בעיירת קאסל רוק - עיירה בדיונית המופיעה ומאוזכרת ברבים מיצירותיו של סטיבן קינג - ובהתאם לכך, מופיעים ומאוזכרים בה רבים מדמויותיו ויצירותיו של קינג. הסדרה עלתה לראשונה לשידור ב-25 ביולי 2018 ובוטלה לאחר שתי עונות. הסדרה משלבת בין הדמויות והיצירות המיתולוגיות והאהובות של סטיבן קינג אל תוך סיפור אפי אחד המספר על מלחמת האור באפלה, המשתרע על שטחה של מיין. עורך דין בשם הנרי דיבר, שחווה בילדותו אירוע טראומטי בעיירה בה גדל, קאסל רוק, שב עם בנו לעיירת ילדותו לאחר שבאגף נטוש בכלא המקומי התגלה אסיר מסתורי, "הילד", המבקש את נוכחותו של הנרי. הופעתו של האסיר מתחילה שרשרת אירועים על טבעיים בעיירה. סכסוך בין העיירה קאסל רוק לג'רוזלם לוט מגיע לנקודת רתיחה בעקבות הגעתה לעיירה של אנני וילקס ואחותה, ג'וי, אשר נחשפות לאירועים המשונים שקורים בעיירה. במקביל, העונה גם מציגה את הרקע של אנני ושופכת אור על האירועים שהפכו אותה לאישה הפסיכופתית והסדיסטית המוצגת באירועי "מיזרי". אנדרה הולנד - הנרי מת'יו דיבר, עורך דין פלילי שעזב את קאסל רוק אל טקסס לאחר שנחשד על ידי תושבי העיירה במות אביו המאמץ, אך שב אל העיירה לאחר שקיבל בקשה מוזרה. מלאני לינסקי - מולי סטראנד, בעלת עסק נדל"ן בקאסל רוק, שלה יש יכולות טלפתיות ואמפתיות. ביל סקארסגארד - הילד, אסיר מסתורי בבית הכלא שושנק שמבקש את עזרתו של הנרי לאחר ששוחרר ממיכל מים הנמצא מתחת למבנה הכלא. מופיע בקצרה בעונה השנייה כדמות "המלאך" שלה סוגדת קבוצה דתית מקומית. ג'יין לוי - ג'קי טורנס, צעירה בעלת ידע רב בהיסטוריה המקומית של קאסל רוק, טורנס אימצה את השם ג'קי כמחאה על כך שמשפחתה בחרה להדחיק את מעשיו של דודה ג'ק טורנס, המופיע בספרו של סטיבן קינג "הניצוץ". סיסי ספייסק - רות דיבר, אמו המאמצת של הנרי, שמאבקה במחלת הדמנציה גורם לה לחשוף סודות על עברה האפל של קאסל רוק. סקוט גלן - אלן פאנגבורן השריף של העיירה. הוא מצא את הנרי כשהיה ילד ונעדר ל-11 ימים. אלן הוא הדמות הראשית בספר של סטיבן קינג: "דברים שצריך". טרי אוקווין - דייל לאסי פרנק ל. רידלי ליזי קפלן - אנני וילקס, אחות מעורערת נפשית אשר בעקבות תקלה ברכבה מגיעה עם אחותה לעיירה קאסל רוק, אנני וילקס מופיעה בסדרה כאישה באמצע שנות ה-30 לחייה ובכך ההתרחשויות בסדרה הן מקדימות להתרחשויות בספרו של סטיבן קינג: "מיזרי" בו אנני היא אישה מבוגרת יותר ומתבודדת. פול ספארקס - ג'ון "אייס" מריל, אחיינו של פופ המיועד לרשת את העסק המשפחתי. ברקהאד עבדי - עבדי האוולוודאג, אחיה הבוגר של נדיה, מנסה לחזק את הקשרים בין התושבים הסומליים בעיירה. יוסרה ווארסמה - ד"ר נדיה האוולוודאג, רופאה סומלית העובדת כמפקחת רפואית בבית החולים בג'רוזלם לוט. אלסי פישר - ג'וי וילקס, אחותה הצעירה של אנני, אותה אנני גידלה כאם. מת'יו אלן - כריס מריל, אח של אייס המוצא את עצמו לכוד בסכסוך בין משפחת מריל לקהילה הסומלית. טים רובינס - רג'ינלד "פופ" מריל, ראש משפחת הפשע מריל. טיזר טריילר רשמי עבור הסדרה הופץ באינטרנט על ידי רשת "הולו" ב-17 בפברואר 2017. ארבעה ימים לאחר מכן, "הולו" אישרה כי עונתה הראשונה של הסדרה תכלול 10 פרקים. הטיזר טריילר שהופץ כלל אזכורים ודמויות ממספר יצירות של קינג, בהן: "זה", "הניצוץ", "דולורס קלייבורן", "מיזרי", "לוכד החלומות", "דברים שצריך", "סיילם לוט", "ריטה הייוורת' וגאולת שושנאק", קובץ הסיפורים "משמרת לילה", קובץ הסיפורים "המייל הירוק", קובץ הסיפורים "עונות מתחלפות", קובץ הסיפורים "לבבות באטלנטיס" וקובץ הסיפורים "סיוטים וחלומות". המפיק ג'יי ג'יי אברהמס משמש כמפיק בפועל, יחד עם סאם שאו ודסטין תומאסון ששימשו גם כתסריטאים עבור הסדרה. תהליכי ההפקה החלו ביולי 2017, אך עדיין לא ידוע תאריך עלייה לשידור רשמי עבור הסדרה. תהליכי ההפקה החלו באורנג', שבמסצ'וסטס ביולי 2017, וכללו צילומים בבית הספר שממוקם ברחוב פרובידנס בווסטרסטר ובמרכז העיר, כמו כן גם בבית ויקטוריאני שממוקם בעיר לנקסטר. אתר האינטרנט הרשמי של קאסל רוק (באנגלית) קאסל רוק, ברשת החברתית פייסבוק קאסל רוק, ברשת החברתית אקס (טוויטר) קאסל רוק, ברשת החברתית אינסטגרם "קאסל רוק", במסד הנתונים הקולנועיים IMDb (באנגלית) "קאסל רוק", באתר Rotten Tomatoes (באנגלית) "קאסל רוק", באתר Metacritic (באנגלית) "קאסל רוק", באתר Hulu סדרות (באנגלית) "קאסל רוק", במסד הנתונים הקולנועיים KinoPoisk (ברוסית) חן חדד, "קאסל רוק": ג'יי־ג'יי אברהמס יצר מהסיפורים של סטיבן קינג סדרה מפחידה וכיפית, באתר הארץ, 5 באוגוסט 2018 מעיין גוטנמכר, ‏קינג אוף מיי קאסל, באתר ‏מאקו‏, 13 בספטמבר 2018